AIŠKINAMASIS RAŠTAS

Dėl sutikimo perimti valstybės turtą Molėtų rajono savivaldybės nuosavybėn ir jo perdavimo švietimo įstaigoms

1. Parengto tarybos sprendimo projekto tikslai ir uždaviniai:

Sprendimo projekto tikslas – sutikti perimti turtą savivaldybės nuosavybėn savarankiškosioms funkcijoms - savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimui; švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimui ir koordinavimui - įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą turtą. Perėmus turtą savivaldybės nuosavybėn perduoti jį patikėjimo teise valdyti, naudoti ir disponuoti juo švietimo įstaigoms.

Uždaviniai – teikti vaikams ir moksleiviams kokybišką pradinį, pagrindinį ir vidurinį išsilavinimą, tenkinti prigimtinius, lavinimosi, saviraiškos, socialinius bei pažinimo poreikius.

1. Siūlomos teisinio reguliavimo nuostatos:

 Sprendimu teisinio reguliavimo nuostatos nėra nustatomos.

1. Laukiami rezultatai:

Sutikus priimti sprendime nurodytą turtą ir perdavus švietimo įstaigoms patikėjimo teise turtas bus tinkamai apskaitytas, valdomas, naudojamas ir prižiūrimas.

1. Lėšų poreikis ir jų šaltiniai:

 Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai:

Nacionalinė švietimo agentūra (toliau – Agentūra) 2024 m. vasario 20 d. raštu Nr. SD -482 (1.6 E) „Dėl ilgalaikio turto perėmimo savivaldybės nuosavybėn ir jo perdavimo valdyti, naudoti ir disponuoti juo patikėjimo teise“, informavo, kad Agentūra siekdama užtikrinti tinkamą mokinių pasiekimų išorinį vertinimą ir vykdydama Lietuvos Respublikos švietimo, mokslo ir sporto ministro 2023 m. rugpjūčio 2 d. įsakymą Nr. V-1041 „Dėl lėšų skyrimo Nacionalinei švietimo agentūrai“ ir 2023 m. spalio 12 d. įsakymą V-1343 „Dėl lėšų skyrimo Nacionalinei švietimo agentūrai“, šalies mokykloms nupirko 2 236 vnt. aukštesnio našumo nešiojamųjų kompiuterių. Savivaldybei siūloma sutikti perimti 18 kompiuterių. Siūlomo perimti turto naudojimo tikslas – užtikrinti mokinių pasiekimų patikrinimų vykdymą elektroninėmis priemonėmis, spartesnį informacinių technologijų diegimą į ugdymo procesą, prisidėti prie švietimo įstaigų sąlygų naudotis skaitmeninėmis mokymo priemonėmis gerinimo, įgyvendinant atnaujintas ugdymo programas.

Savivaldybė sutinka perimti turtą, todėl Molėtų rajono savivaldybės tarybai teikiamas sprendimo projektas.